CELEX: 31984D0089
Language: el
Date: 1983-12-21 00:00:00
Title: 84/89/ΕΚΑΧ: Απόφαση της Επιτροπής της 21ης Δεκεμβρίου 1983 περί τροποποιήσεως της αποφάσεως 78/975/ΕΚΑΧ της Επιτροπής της 16ης Νοεμβρίου 1978 περί χορηγήσεως αδείας για την εφαρμογή ειδικών τιμολογίων της «Deutsche Bundesbahn» υπέρ των επιχειρήσεων παραγωγής άνθρακα και χάλυβα οι οποίες είναι εγκατεστημένες στο Saar (Το κείμενο στην γερμανική γλώσσα είναι το μόνο αυθεντικό)

Avis juridique important

|

31984D0089

84/89/ΕΚΑΧ: Απόφαση της Επιτροπής της 21ης Δεκεμβρίου 1983 περί τροποποιήσεως της αποφάσεως 78/975/ΕΚΑΧ της Επιτροπής της 16ης Νοεμβρίου 1978 περί χορηγήσεως αδείας για την εφαρμογή ειδικών τιμολογίων της «Deutsche Bundesbahn» υπέρ των επιχειρήσεων παραγωγής άνθρακα και χάλυβα οι οποίες είναι εγκατεστημένες στο Saar (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 050 της 21/02/1984 σ. 0009 - 0009

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1983  περί τροποποιήσεως της αποφάσεως 78/975/ΕΚΑΧ της Επιτροπής της 16ης Νοεμβρίου 1978 περί χορηγήσεως αδείας για την εφαρμογή ειδικών τιμολογίων της «Deutsche Bundesbahn» υπέρ των επιχειρήσεων παραγωγής άνθρακα και χάλυβα οι οποίες είναι εγκατεστημένες στο Saar  (Το κείμενο στη γερμανική γλώσσα είναι το μόνο αυθεντικό)  (84/89/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 70 παράγραφος 4,  Εκτιμώντας:  ότι, με την απόφαση 78/975/ΕΚΑΧ της 16ης Νοεμβρίου 1978 (1), η Επιτροπή αφού εξέτασε επισταμένως τη συνολική κατάσταση των βιομηχανιών άνθρακα και χάλυβα του Saar και λαμβάνοντας, ιδίως, υπόψη το σημερινό πρόγραμμα αναδιαρθρώσεως και αναπροσαρμογής των βιομηχανιών αυτών, του οποίου η ολοκλήρωση προβλέπεται για το 1983, επέτρεψε μέχρι τις 31 Δεκεμβρίου 1983 την εφαρμογή ειδικών τιμολογίων της «Deutsche Bundesbahn» αριθ. 188, 196, 197, 263, 270, 273 και του τιμολογίου αριθ. 9133, προς το συμφέρον των επιχειρήσεων παραγωγής άνθρακα ή χάλυβα οι οποίες είναι εγκατεστημένες στο Saar, που επετράπηκαν για πρώτη φορά το 1966 από την Ανώτατη Αρχή της ΕΚΑΧ·  ότι, με την απόφαση 82/445/ΕΚΑΧ της 18ης Μαΐου 1982 (2), η Επιτροπή αποφάσισε να παρατείνει για ένα έτος τη διάρκεια αυτών των τιμολογίων, δηλαδή μέχρι τις 31 Δεκεμβρίου 1984, με μια ελάττωση των μειώσεων των τιμολογίων που χορηγήθηκαν σε σχέση με τα κανονικά τιμολόγια που εφαρμόζονται, τουλάχιστον 50 % από την 1η Ιανουαρίου 1984·  ότι με επιστολή της, η κυβέρνηση της Ομοσπονδιακής Δημοκρατίας της Γερμανίας, της 22ας Σεπτεμβρίου 1983, ζητά μια νέα παράταση αυτών των τιμολογίων μέχρι τις 31 Δεκεμβρίου 1988·  την οικονομική κατάσταση των βιομηχανιών άνθρακα και χάλυβα του Saar και τις σημερινές προσπάθειες αναδιαρθρώσεως, κρίνεται σκόπιμο να μην εφαρμοσθεί από την 1η Ιανουαρίου 1984 η ελάττωση, κατά 50 %, του ποσοστού μειώσεως αυτών των τιμολογίων όπως έχει καθορισθεί από την απόφαση 82/445/ΕΚΑΧ που αναφέρεται ανωτέρω, αλλά η ημερομηνία καταργήσεως αυτών των τιμολογίων παραμένει, εντούτοις, η 31η Δεκεμβρίου 1984,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 78/975/ΕΚΑΧ της Επιτροπής της 16ης Νοεμβρίου 1978 όπως τροποποιήθηκε από την απόφαση 82/445/ΕΚΑΧ της 18ης Μαΐου 1982 τροποποιείται ως εξής:  Στο άρθρο 3:  - οι διατάξεις του σημείου 1 καταργούνται,  - ο αριθμός 2 καταργείται.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 21 Δεκεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 330 της 25. 11. 1978, σ. 34.  (2) ΕΕ αριθ. L 206 της 14. 7. 1982, σ. 38.